**Kaip tarti popiežiaus Leono XIV pavardę: „Prevostas“ ar „Prevò“?**

Popiežius amerikietis, gimęs Jungtinėse Amerikos Valstijose, todėl tiek vardą, tiek pavardę reikėtų tarti pagal anglakalbių tradiciją – Robertas Fransis Prevostas. Gramatinant originalią formą galūnė gali būti dedama ir po apostrofo: Robert’as Francis Prevost’as.

Gali būti, kad tarp prancūzakalbių vardas ir pavardė išlaikys kilmės kalbos – prancūzų – tarimą (Roberas Fransis Prevò), ir jis skirtinguose šaltiniuose įvairuos.

Šventųjų, popiežių ir karalių vardų vartojamos savitos, nusistovėjusios tradicinės formos (žr. Lietuvių kalbos rašybos taisyklių (patvirtinta 2022 m. sausio 6 d. VLKK nutarimu Nr. N-1 (190)) 9.2.1 c) papunktį), todėl ir Leonas XIV, ne Leo. Plg. kitus popiežių vardus: Pranciškus (lot. Franciscus), Jonas Paulius II (lot. Johannes Paulus II).

Valstybinės lietuvių kalbos komisijos informacija

<https://www.vlkk.lt/konsultacijos/15905-2025-05-12-07-22-04>